Complex Muzeal Național „Moldova” Iași

„Eminescu peste generaţii" - ateliere de scriere creativă dedicate Zilei Culturii Naţionale, la Palatul Culturii din Iaşi
2026-01-14 - 2026-01-18
Dacă ar fi să atribuim un motto atelierului „Eminescu peste generaţii”, acesta ar fi, fără îndoială: „Intrați, avem poezie pentru toată lumea!”. În perioada 14 – 18 ianuarie 2026, Atelierele DICE se alătură iniţiativelor de celebrare a Zilei Culturii Naţionale, propunând publicului o serie de Ateliere de scriere creativă, dedicate operei şi spiritului eminescian.
Evenimentele vor avea loc zilnic, la Palatul Culturii din Iaşi, şi se adresează tuturor iubitorilor de literatură cu vârsta de peste 12 ani. Un moment special este programat pe 15 ianuarie, când atelierele desfășurate la orele 11.00 și 13.00 vor avea intrare gratuită, cu ocazia Zilei Culturii Naţionale.
„Ziua de 15 ianuarie este mai mult decât un reper calendaristic legat de naşterea lui Mihai Eminescu. Este un moment de reflecție asupra rolului pe care cultura şi arta îl au în construirea identităţii noastre colective, o invitație de a ne reconecta la valorile fundamentale care ne definesc și de a le transmite, cu responsabilitate, generațiilor viitoare”, declară Andrei Apreotesei, manager Palatul Culturii din Iaşi – Complexul Muzeal Naţional „Moldova”.
Participanţii la aceste ateliere vor începe experiența printr-o vizită ghidată în expozițiile Muzeului de Artă, urmând ca activitatea creativă să continue în Sala de Educaţie Muzeală, unde inspirația va porni de la o lucrare reprezentativă din patrimoniu.
Fiecare atelier are o durată de aproximativ 60 de minute, iar prețul unui bilet este de 25 lei. Pentru atelierele din data de 15 ianuarie, participarea este gratuită, însă accesul se face pe bază de programare prealabilă. Înscrierile se pot face cu cel puţin o zi înainte la numărul de telefon 0232 275 979, interior 116, sau prin mesaj privat pe pagina de Facebook Atelierele DICE.
Vă așteptăm cu drag!

„Concert la Palat” dedicat Zilei Culturii Naționale
2026-01-15 18:30 - 19:30 (Europe/Bucharest)
Complexul Muzeal Național „Moldova” Iași, în parteneriat cu Opera Națională Română Iași, invită publicul la un concert extraordinar, dedicat Zilei Culturii Naționale.
Evenimentul va avea loc joi, 15 ianuarie2026, începând cu ora 18.30, în Holul de Onoare al Palatului Culturii din Iași.
Soliștii Operei ieșene, Cristina Grigoraș, Lăcrămioara-Maria Hrubaru-Roată, Diana Ionescu, Antonia Cucerenco, Andrei Yvan, Ivan Dikusar, Ovidiu Manolache, Dmytro Melnyk și Cătălin Apostol vor interpreta celebre creații românești, acompaniați la pian de maestru corepetitor Adina Alupei.
La acest concert, participă și Corul de Copii al ONRI, dirijat de Raluca Zaharia. Vocile cristaline ale micilor artiști vor răsuna prin versurile cunoscutelor poezii ale poetului Mihai Eminescu, „Revedere”, „Somnoroase păsărele” sau „Floare albastră”.
Biletele sunt disponibile pe site-ul organizatorului principal al acestui eveniment: Opera Națională Română Iași.

„Ecouri ale sufletului. Lieduri și arii în lumina secolelor” - Recital de canto la Palatul Culturii din Iași
2026-01-20 16:00 - 18:00
Complexul Muzeal Național „Moldova” Iași, în parteneriat cu Universitatea Națională de Arte „George Enescu” Iași – Facultatea de Interpretare, Compoziție și Studii Muzicale Teoretice, continuă și în acest an demersul de a oferi publicului ieșean întâlniri muzicale de înaltă ținută artistică, într-un cadru emblematic al vieții culturale locale.
„Prin aceste evenimente, ne propunem să aducem publicului nu doar momente de excelență artistică, ci și întâlnirea cu tinerele generații de muzicieni, pentru care spațiul încărcat de istorie al Palatului Culturii reprezintă un important pas în formarea lor profesională”, a declarat Andrei Apreotesei, manager Palatul Culturii – Complexul Muzeal Național „Moldova” Iași.
Astfel, marți, 20 ianuarie 2026, de la ora 16.00, în Sala „Henri Coandă” va avea loc recitalul de canto „Ecouri ale sufletului. Lieduri și arii în lumina secolelor”, un eveniment ce aduce în prim-plan expresivitatea vocală și evoluția repertoriului liric european.
Recitalul prezintă parcursul artistic și evoluția scenică a studenților clasei de canto coordonate de asist. univ. dr. Eliza Irina-Solomon, reunind interpreți din toate nivelurile de studiu: Ștefan Platon (anul I), Melissa Hanga (anul II), Roxana Stoleru (anul III), Denisa Strugariu (anul IV), Alexandra Condrea (anul I, Master) și Alexandra Amarandei (anul II, Master).
Programul cuprinde lucrări semnate de W. A. Mozart, L. v. Beethoven, F. Schubert, G. Donizetti, F. P. Tosti, C. Debussy, R. Strauss și A. Berg, oferind publicului o perspectivă amplă și coerentă asupra repertoriului liric european, de la clasicism la modernitate.
Acompaniamentul pianistic va fi asigurat de conf. univ. dr. Brîndușa Tudor și conf. univ. dr. Andrei Hrubaru – Roată, iar prezentarea evenimentului va fi realizată de asist. univ. dr. Eliza Irina-Solomon.
Evenimentul se înscrie în seria activităților dedicate perfecționării interpretative a studenților și promovării valorilor artistice cultivate în cadrul Universității Naționale de Arte „George Enescu” din Iași, consolidând dialogul dintre mediul academic și publicul larg.
Intrarea este liberă, in limita locurilor disponibile!

Conferință la Palat: „Moldova în epoca domnitorului Grigore Alexandru Ghyka: modernizare și unionism”
2026-01-21 10:00 - 14:00 | Palatul Culturii – Sala „Henri Coandă”
Complexul Muzeal Național „Moldova” Iași este partener în derularea conferinței „Moldova în epoca domnitorului Grigore Alexandru Ghyka: modernizare și unionism”, organizată de Fundația Colegiului Național de Apărare – Sucursala „Moldova”, în parteneriat cu Primăria Municipiului Iași, Academia Oamenilor de Știință din România – AOSR și Ateneul Național din Iași.
Prefațând Ziua Unirii Principatelor Române, conferința va avea loc miercuri, 21 ianuarie 2026, începând cu ora 10.00, la Sala „Henri Coandă” de la Palatul Culturii din Iași. Programul cuprinde comunicări susținute de specialiști în istoria modernă a României. De asemenea, va fi prezentat, în premieră, proiectul monumentului comemorativ dedicat domnitorului Grigore Alexandru Ghyka, moment urmat de vizitarea unei expoziții dedicate acestuia.
Manifestarea se va încheia cu o ceremonie de depunere de coroane de flori la catafalcul unde se află sicriul cu rămășițele pământești ale domnitorului, situat în incinta Palatului Culturii din Iași.

Concert coral omagial dedicat Zilei Unirii Principatelor Român
2026-01-22 19:00 - 20:00
Complexul Muzeal Național „Moldova” Iași, în parteneriat cu Filarmonica „Moldova” Iași, invită publicul la un eveniment special: Concert coral omagial dedicat Zilei Unirii Principatelor Române, susținut de Corul academic „Gavriil Musicescu”, dirijat de Consuela Radu-Țaga.
Concertul va avea loc joi, 22 ianuarie 2026, de la ora 19.00, în Sala „Henri Coandă” de la Palatul Culturii.
Programul cuprinde lucrări de: V. Timiș, V. Grefiens, M. Ciobanu, G. Musicescu, T. Chiriac, S. Drăgoi, T. Jarda, C. Misievici etc.
Intrarea la acest eveniment este liberă, în limita locurilor disponibile. Vă așteptăm cu drag!

Simpozion „Omagiu Făuritorilor Unirii” la Muzeul Unirii din Iași
2026-01-23 13:30 - 15:30
Complexul Muzeal Național „Moldovaˮ Iași – Muzeul de Istorie a Moldovei – Muzeul Unirii, în parteneriat cu Institutul de Istorie „A. D. Xenopol” din cadrul Academiei Române – Filiala Iași și Asociația „Alexandru Ioan Cuza nr. 20” Iași, organizează cea de-a XIV-a ediție a Simpozionului „Omagiu Făuritorilor Unirii”, care va avea loc vineri, 23 ianuarie 2026, începând cu ora 13.30, la Muzeul Unirii.
Marcând împlinirea a 167 de ani de la Unirea Principatelor Române, programul acestei ediții cuprinde prelegeri susținute de istoricii:

Cătălin Turliuc – „Congresul de pace de la Paris din 1856 și Unirea Principatelor”
Gabriel Leanca – „Napoleon al III-lea, Concertul European și Unirea Principatelor Române”
Bogdan Constantin Dogaru: „Abdicarea lui Alexandru Ioan Cuza”.

„Invităm publicul la acest eveniment de tradiție, pentru a sărbători împreună Ziua Unirii Principatelor, amintindu-ne de personalitățile implicate în înfăptuirea Unirii și de rolul lui Alexandru Ioan Cuza în procesul de modernizare a societății românești”, afirmă Andrei Apreotesei, manager Palatul Culturii – Complexul Muzeal Național „Moldova” Iași.
Evenimentul cuprinde, de asemenea, lansarea cărții „Ocrotirea și valorificarea patrimoniului național în timpul domniei lui Alexandru Ioan Cuza”, semnate de Aurica Ichim.
La acest eveniment, intrarea este liberă, în limita locurilor disponibile.
Vă așteptăm cu drag!

Conferință susținută de Acad. Georgeta Filitti la Muzeul Memorial „Mihail Kogălniceanu” din Iași
2026-01-24 11:00 - 13:00 | Muzeul Memorial „Mihail Kogălniceanu” Iași
Complexul Muzeal Național „Moldova” Iași – Muzeul de Istorie a Moldovei – Muzeul Memorial „Mihail Kogălniceanu”, Asociația „Mihail Kogălniceanu Nr. 1” Iași și Centrul Județean pentru Conservarea și Promovarea Culturii Tradiționale Iași organizează conferința „Mihail Kogălniceanu – Un ctitor al României Moderne”, susținută de Academician Georgeta Filitti.
Evenimentul va avea loc sâmbătă, 24 ianuarie 2026, începând cu orele 11.00, în Salonul Muzeului Memorial „Mihail Kogălniceanu” Iași.
Istoric și pasionat cercetător, Georgeta Filitti este autoarea a numeroase cărți, ediții critice și studii despre personalități și momente ale istoriei naționale. A primit Premiul „Nicolae Bălcescu” al Academiei Române pentru editarea „Oratoriei” lui Mihail Kogălniceanu (nouă volume).
„Vă așteptăm cu bucurie la acest eveniment, care readuce în atenție atât opera, cât și personalitatea lui Mihail Kogălniceanu, exponent al generației de ctitori ai României moderne”, afirmă Andrei Apreotesei, manager Palatul Culturii – Complexul Muzeal Național „Moldova” Iași.
Programul muzical care completează evenimentul și animă atmosfera de salon boieresc, este susținut de Lavinia Răileanu – voce, Daniela Furtună – cobză, Valentin Bălășanu-fluier (membri ai Grupului „Răsunete” al Centrului Județean pentru Conservarea și Promovarea Culturii Tradiționale Iași), Ștefan Ilie Graur – kanon, Alexandru Doroșincă – darbuka, Ina Cristea – pian, Marina Porumb – soprană.
La acest eveniment, intrarea este liberă, în limita locurilor disponibile.
Vă așteptăm cu drag!

Lansarea de carte la Muzeul Unirii: „Documente privind istoria Românilor. Colecția Eudoxiu Hurmuzaki, Seria a 3-a, vol. IX, Unirea Principatelor Române (1854–1859) oglindită în arhivele rusești”
2026-01-24 12:00 - 14:00 | Muzeul Unirii Iași, Str. Alexandru Lăpușneanu nr. 14, Iași, România
Complexul Muzeal Național „Moldova” Iași – Muzeul de Istorie a Moldovei, în parteneriat cu Universitatea „Alexandru Ioan Cuza” din Iași – Facultatea de Istorie, organizează sâmbătă, 24 ianuarie 2026, ora 12.00, la Muzeul Unirii, evenimentul de lansare a volumului „Documente privind istoria Românilor. Colecția Eudoxiu Hurmuzaki, Seria a 3-a, vol. IX, Unirea Principatelor Române (1854–1859) oglindită în arhivele rusești”, avându-i ca editori pe Ion Varta și Tatiana Varta.
Apărută la Editura Istros, Brăila, 2025, cartea aduce în atenția specialiștilor și a publicului larg documente inedite din arhivele rusești, esențiale pentru înțelegerea contextului internațional și a procesului istoric care a condus la Unirea Principatelor Române, reprezentând o contribuție majoră la cercetarea istoriei moderne a României.
„Acest volum readuce în prim-plan semnificația Unirii Principatelor Române, valorificând documente fundamentale care completează înțelegerea acestui moment decisiv al istoriei noastre”, declară Andrei Apreotesei, manager Palatul Culturii – Complexul Muzeal Național „Moldova” Iași.
Evenimentul va fi moderat de Excelența Sa, Domnul Ambasador Dumitru Preda, membru corespondent al Academiei Române.
Vor lua cuvântul: Excelența Sa, Domnul Ambasador Ion Coșer, Consul General al Republicii Moldova la Iași, prof. univ. dr. Mihai Cojocariu, Facultatea de Istorie – Universitatea „Alexandru Ioan Cuza” din Iași și conf. univ. dr. Gabriel Leanca, Facultatea de Istorie – Universitatea „Alexandru Ioan Cuza” din Iași.
Lansarea are loc într-un cadru simbolic, la Muzeul Unirii – Sala Dublei Alegeri, în ziua de 24 ianuarie, dată cu profundă semnificație pentru istoria românilor, marcând Unirea Principatelor Române din 1859.
Accesul publicului este liber, în limita locurilor disponibile.

Recital vocal-instrumental la Palatul Culturii
2026-01-27 15:00 - 16:30
Complexul Muzeal Național „Moldova” Iași, în parteneriat cu Universitatea Națională de Arte „George Enescu” Iași – Facultatea de Interpretare, Compoziție și Studii Muzicale Teoretice, invită publicul la o nouă întâlnire muzicală: Recital vocal-instrumental, susținut de studenții claselor Prof. univ. dr. Cristina Simionescu Fântână, Conf. univ. dr. Doina Dimitriu Ursache, Lector univ. dr. Cosmin Marcovici, Cda. drd. Andrei Fermeșanu.
Evenimentul va avea loc marți, 27 ianuarie 2026, începând cu ora 15.00, în Sala „Henri Coandă” de la Palatul Culturii. Acompaniamentul pianistic va fi asigurat de Conf. univ. dr. Brîndușa Tudor, Lect. univ. dr. Ina Cristea, Asist. univ. dr. Răzvan Pîrvu.
Programul cuprinde lucrări din creația compozitorilor W. A. Mozart, G.F. Haendel, J.B. Lully, G. Rossini, G. Puccini, S. Rachmaninov, interpretate de studenții: Giulia-Alexia Portariuc, Călin Oncioiu, Roberta Lungu, Cristi Roman, Andreea-Cătălina Vecliuc, Ana Romila, Carina Maria Sandu, Ana Maria Ipatov, Răzvan Gânju, Alexandru Ipatov, Alexandra Spiridon, Lucian Dolhăscu, Maria Băicănescu, Cosmin Butnaru, Maksym Asandi.
La acest eveniment, intrarea este liberă, în limita locurilor disponibile. Vă așteptăm cu drag!

Evenimentele lunii februarie la Palat
2026-02-01 - 2026-02-28 | Palatul Culturii Iași – Complexul Muzeal Național „Moldova” Iași
Incursiunea în expozițiile care pot fi vizitate în spațiile celor patru muzee de la Palatul Culturii – Muzeul de Artă, Muzeul de Istorie a Moldovei, Muzeul Etnografic al Moldovei și Muzeul Științei și Tehnicii „Ștefan Procopiu” din cadrul Complexului Muzeal Național „Moldova” Iași – este completată, în luna februarie, cu numeroase activități dedicate atât publicului, cât și specialiștilor.
Evenimentele acestei luni debutează cu o întâlnire în cadrul proiectului Erasmus Plus „One Culture”, care va avea loc în perioada 4 – 6 februarie, în Sala Mașinilor – Centrul Multicultural REVIVE.
Atelierele DICE readuc în atenție teme îndrăgite de public, „Iubirea în sculptură” (14 februarie, ora 12.00), precum și „Portretul de familie” (27 februarie, ora 10.00), astfel de activități creative putând fi organizate și la cerere (telefon: 0232 275 979).
Seria „Concertelor la Palat” aduce în spațiul elegant din Holul de Onoare al Palatului, evenimente speciale, dedicate pasiunii și iubirii: „Vals și tango – dialogul inimilor”, un spectacol susținut de artiști ai Operei Naționale Române Iași (marți, 10 februarie, ora 18.30), urmat de concerte organizate în parteneriat cu Ateneul Național din Iași: „Une Vie d’Amour – duete celebre ale iubirii”, avându-i ca protagoniști pe Andrei Ivan și Maria Tovba (17 februarie, ora 19.00) și „Melodie, Dor, Magie”, eveniment derulat în cadrul turneului național susținut de Ruxandra Donose și Sergiu Tuhuțiu (24 februarie, ora 19.00).
În Sala „Henri Coandă”, pe 16 februarie, de la ora 12.00, publicul este așteptat la un Recital de pian susținut de Reto Reichenbach (Elveția), iar pe 28 februarie, de la ora 19.00, la un nou concert „Candlelight”.
Și în acest an, Complexul Muzeal Național „Moldova” Iași este partener în derularea evenimentului „Luna Sculptorilor Români”, începând cu data de 19 februarie, care marchează Ziua Națională Constantin Brâncuși. Publicul este invitat să viziteze expoziții semnate de reprezentanți ai sculpturii moderne și contemporane românești, în cadrul celui mai amplu eveniment dedicat sculpturii din România, organizat de Ateneul Național din Iași, cu sprijinul Primăriei Municipiului Iași.
„Vă așteptăm cu drag la Iași, pentru a vă bucura de patrimoniul bogat, valorificat în muzee, și pentru a descoperi evenimentele speciale din această perioadă, printre acestea numărându-se și Luna Sculptorilor Români, care devine, de la o ediție la alta, tot mai puternic ancorată în conștiința publicului iubitor de artă”, afirmă Andrei Apreotesei, manager Palatul Culturii – Complexul Muzeal Național „Moldova” Iași și, totodată, unul dintre inițiatorii evenimentului „Luna Sculptorilor Români”.
Vă invităm să descoperiți detalii despre aceste evenimente pe site-ul www.palatulculturii.ro și pe site-urile instituțiilor partenere.

Întâlnire transnațională și activitate de învățare în cadrul Proiectului Erasmus Plus „ONE Culture - Overcoming Nationalism and Euroscepticism through Culture”
2026-02-04 - 2026-02-06
Complexul Muzeal Național „Moldova” Iași este partener al proiectului de cooperare Erasmus Plus „ONE Culture – Overcoming Nationalism and Euroscepticism through Culture”, în domeniul educației adulților.
Coordonat de European Network of Comics Representatives and Entrepreneurs (ENCRE), din Belgia, parteneriatul include în structura sa organizații din alte cinci țări europene: Skill Up Srl din Italia, Cap Ulysse din Franța, Museumsverein Klostertal din Austria, Quiosq din Olanda și Complexul Muzeal Național „Moldova” din România.
„Ne bucurăm că prin proiectele europene derulate, Palatul Culturii continuă să valorifice într-o manieră atractivă și accesibilă patrimoniul pe care îl deține, creând resurse educaționale care să contribuie la dezvoltarea armonioasă a publicului larg”, afirmă Andrei Apreotesei, manager Palatul Culturii – Complexul Muzeal Național „Moldova” Iași.
În perioada 4 – 6 februarie 2026, la Palatul Culturii, în cadrul Centrului Multicultural REVIVE, se vor desfășura atât întâlnirea transnațională a proiectului, cât și activitatea de învățare în cadrul căreia vor fi testate resurse precum kitul pentru formatori și kitul pentru cursanți, dar și manualul creat pentru a facilita utilizarea acestora, totul cu scopul de a contribui la învățarea intergenerațională și la promovarea valorilor europene de respect reciproc și responsabilitate civică.
Proiectul, cu o durată totală de 24 luni, cuprinsă între noiembrie 2024 – octombrie 2026, a inclus până în prezent alte două întâlniri transnaționale, desfășurate în luna ianuarie 2025 la Bordeaux, în Franța, și respectiv în octombrie 2025 la Wald am Arlberg, în Austria.

Concert la Palat: „Vals și tango - dialogul inimilor”
2026-02-10 18:30 - 20:00 | Holul de Onoare – Palatul Culturii din Iași
Complexul Muzeal Național „Moldova” Iași, în parteneriat cu Opera Națională Română Iași, invită publicul la un nou eveniment din seria „Concert la Palat”: „Vals și tango – dialogul inimilor”.
Evenimentul va avea loc marți, 10 februarie 2026, începând cu ora 18.30, în Holul de Onoare al Palatului Culturii din Iași, cu participarea:
Anca Bîzgu – concertmaestru
Vioara I: Adriana Patraș (invitată); Otilia Pop; Irina Pârău;
Vioara a II-a: Alina Chivu; Alexandru Chiriac-Diacon; Alexandra Honciuc;
Violă: Corina Diaconu (invitată); Ioana Costăchescu;
Violoncel: Viorel Călin; Silviu Fântână;
Contrabas: Vlăduț Titieanu;
Percuție: Cristian Cozma.
Participă, de asemenea, Baletul ONRI. Coordonator coregrafic – Cristina Todi.
Vă invităm să urmăriți detaliile pe site-ul instituției partenere și vă așteptăm cu drag!
Bilete: Opera Națională Română Iași

„Despre IUBIRE”, ediția a VIII-a, la Muzeul Memorial „Mihail Kogălniceanu”
2026-02-15 11:00 - 13:00
Complexul Muzeal Național „Moldova” Iași, în parteneriat cu Asociația ROR, vă invită la cea de-a VIII-a ediție a evenimentului „Despre IUBIRE”, care va avea loc duminică, 15 februarie 2026, ora 11.00, la Muzeul Memorial „Mihail Kogălniceanu” (Str. Mihail Kogălniceanu, nr. 11).
Într-o lume aflată în continuă mișcare, evenimentul propune un moment de respiro, dedicat valorilor care ne definesc: emoția, vocația și arta.
Ediția din acest an explorează iubirea în formele sale cele mai profunde, de la rigoarea profesiei salvatoare de vieți, la sensibilitatea istoriei și puritatea expresiei artistice.
„Despre IUBIRE este invitația noastră la a încetini și a asculta ceea ce ne face cu adevărat umani și, în același timp, un mod de a transmite că muzeul nu conservă doar trecutul, ci și trăirile care ne leagă unii de alții”, subliniază Andrei Apreotesei, manager Palatul Culturii – Complexul Muzeal Național „Moldova” Iași.
Evenimentul va fi moderat de jurnalista Raluca Daria Diaconiuc și va reuni perspective inspiraționale din domenii complementare:
Vocație și profesie: Dialog cu dr. Carmen Cimpoeșu – profesor universitar, Medic-șef UPU SMURD Iași – despre ce înseamnă să iubești ceea ce faci sub presiunea secundelor care contează;
Istorie și memorie: O incursiune sensibilă în trecut, alături de Mihaela Tudose, muzeograf al Muzeului Memorial „Mihail Kogălniceanu”;
Muzică: Moment artistic susținut de Ioana Teodora Frunză, soprană în formare (Colegiul Național de Artă „Octav Băncilă” Iași), acompaniată de prof. dr. Laura Turtă-Timofte;
Pictură: Expresia vizuală a iubirii prin lucrările tinerei artiste Smaranda Maria Frunză. Publicul este invitat să descopere cum iubirea se trăiește, se dăruiește și se transmite mai departe, într-un spațiu încărcat de istorie, emoție și semnificație culturală.
Intrarea este liberă, în limita locurilor disponibile.

Recital de pian: RETO REICHENBACH, Elveția
2026-02-16 18:00 - 19:30
Complexul Muzeal Național „Moldova” Iași – Muzeul Științei și Tehnicii „Ștefan Procopiu”, în parteneriat cu Colegiul Național de Artă „Octav Băncilă” Iași și Asociația „Crescendo Events”, invită publicul iubitor de muzică la recitalul de pian RETO REICHENBACH, care va avea loc luni, 16 februarie 2026, începând cu ora 18.00, la Palatul Culturii din Iași, în Sala „Henri Coandă”.
Invitat special al Master Class-ului de pian organizat în perioada 17 – 21 februarie 2026, la Colegiul Național de Artă „Octav Băncilă” Iași, pianistul elvețian Reto Reichenbach se numără printre cei mai apreciați muzicieni ai generației sale, cu o remarcabilă activitate artistică și pedagogică recunoscută pe plan internațional.
Profesor la Conservatorul de Muzică din Basel, Reto Reichenbach desfășoară o carieră complexă, afirmându-se ca solist, muzician de cameră și acompaniator. A susținut concerte în numeroase țări din Europa, precum și în Statele Unite ale Americii, Canada, Brazilia, China și Japonia. Discografia sa cuprinde albumele „Zwischen Himmel und Erde” (2010) și „Thema und Variationen” (2020), apărute la casa de discuri elvețiană VDE Gallo, cu lucrări semnate de Mendelssohn, Bach–Busoni, Liszt, Messiaen, Brahms, Frank Martin și Schubert.
Palmaresul său include Premiul al II-lea și Premiul special „Nadia Boulanger” la Concursul Internațional de Pian XXème Siècle de la Orléans, precum și Premiul I la Concursul Internațional de Pian de la Cantù (Italia). De asemenea, a fost distins cu Premiul Seepark pentru Cultură al Corporației Bancare Elvețiene. Activitatea sa pedagogică este completată de numeroase cursuri de măiestrie și poziții de profesor invitat în Europa, America de Nord și Asia.
„Recitalul susținut de pianistul Reto Reichenbach reprezintă un eveniment deosebit în peisajul cultural ieșean, oferind publicului ocazia de a întâlni un artist de prestigiu internațional, a cărui activitate artistică și pedagogică se remarcă prin excelență și rafinament”, precizează Andrei Apreotesei, manager Palatul Culturii – Complexul Muzeal Național „Moldova” Iași.
Programul recitalului de la Palatul Culturii va include lucrări de Joseph Haydn, Frédéric Chopin, Franz Liszt și Maurice Ravel, o incursiune rafinată în repertoriul pianistic clasic și romantic.
Evenimentul va fi prezentat de prof. Carmen Zaharia-Danicov.
Intrarea este liberă, în limita locurilor disponibile. Vă așteptăm cu drag!

Concert la Palat: „Une Vie d’Amour – duete celebre ale iubirii”
2026-02-17 19:00 - 20:00 | Holul de Onoare – Palatul Culturii din Iași
Complexul Muzeal Național „Moldova” Iași, în parteneriat cu Ateneul Național din Iași organizează un nou Concert la Palat: „Une Vie d’Amour – duete celebre ale iubirii”, susținut de Andrei Yvan, Maria Tovba, Aurelian Holera, Eugen Toboș, John Mantucci, Lucian Maxim.
Evenimentul va avea loc marți, 17 februarie 2026, ora 19.00, în Holul de Onoare al Palatului Culturii.
Detalii și bilete, pe site-ul organizatorului principal al acestui eveniment: Ateneul Național din Iași.

Luna Sculptorilor Români (VI) – evenimente expoziționale la Palatul Culturii și Muzeul Unirii
2026-02-19 - 2026-03-19
Complexul Muzeal Național „Moldova” Iași este partener în derularea celei de-a VI-a ediții a Lunii Sculptorilor Români, care debutează la Iași pe 19 februarie 2026, marcând Ziua Națională „Constantin Brâncuși” și „Anul Constantin Brâncuși” – 150 de ani de la nașterea creatorului român.
Eveniment de anvergură națională și internațională, organizat de Ateneul Național din Iași, cu sprijinul Primăriei Municipiului Iași, Luna Sculptorilor Români se desfășoară, începând din acest an, sub patronajul Comisiei Naționale a României pentru UNESCO, în numeroase orașe din țară, precum și la Chișinău – Republica Moldova.
Născut pe 19 februarie 1876, la Hobița, județul Gorj, Constantin Brâncuși este recunoscut drept unul dintre cei mai mari sculptori ai secolului al XX-lea. Ansamblul monumental „Calea Eroilor” de la Târgu Jiu, pe care l-a proiectat și construit artistul român – omagiu adus eroilor căzuți în timpul Primului Război Mondial – a fost inclus pe lista patrimoniului cultural mondial UNESCO.
„În anul consacrat inegalabilului artist Constantin Brâncuși, invităm publicul la Iași, să se bucure de întâlnirea cu arta și să descopere lucrări emblematice semnate de reprezentanți ai sculpturii contemporane românești, integrate în spațiile muzeale de la Palatul Culturii și Muzeul Unirii”, afirmă Andrei Apreotesei, manager Palatul Culturii – Complexul Muzeal Național „Moldova” Iași și, totodată, unul dintre inițiatorii evenimentului „Luna Sculptorilor Români”.
Evenimentele se vor desfășura după următorul program:
19 februarie 2026, Palatul Culturii

Mircea Cantor – Muzeul Etnografic al Moldovei
Mircea Roman, „Lupta lui Iacob cu Îngerul” – Holul de Onoare, vernisaj: ora 16.00
Vasile Gorduz – curator Virgil Scripcariu – Muzeul de Artă, ora 16.30
Aurel Vlad, „Plante din grădina Ariadnei”, Muzeul de Artǎ – Rotonda, ora 17.00

20 februarie – Palatul Culturii

Marian Zidaru „Visul Sfintei Parascheva” (solo), Muzeul Etnografic al Moldovei, Sala „Petru Caraman”, vernisaj: ora 11.00
Victoria Zidaru, „Pe deasupra apelor” (solo)/ Seră, curator: Ruxandra Demetrescu

20 februarie – Muzeul Unirii

Ioan Pop Vereta, „Moșteniri” (solo), curator: Maria Bilașevschi, ora 16.00
„Sculptura din depozit”, expoziție organizată în parteneriat cu Muzeul de Artă Constanța, curatori: Maria Bilașevschi și Lelia Rus-Pîrvan, vernisaj: ora 16.15
„Un remarcabil portretist și componist al tridimensionalului românesc: Iftimie Bârleanu” – curatori: Grigore Ilisei, Maria Bilașevschi, ora 17.00

21 februarie, Muzeul Unirii

Ion Vlad, „Pe urmele lui Brâncuși”, curator: Alexandru Chituță – expoziție organizată în parteneriat cu Muzeul Național Brukenthal, vernisaj: ora 14.00.

De asemenea, în cadrul acestei ediții a Lunii Sculptorilor Români, la Muzeul de Artă, în perioada 1 martie – 1 iunie 2026, publicul va avea ocazia să viziteze „Black / Space of light”, semnată de Leontin Păun (curator: Maria Bilașevschi).
Lucrările incluse în spațiile expoziționale de la Palatul Culturii și Muzeul Unirii pot fi admirate până pe 19 martie 2026, cu biletul aferent muzeelor, bilet de expoziție temporară, bilet Turnul cu Ceas sau bilet Tur Săli reprezentative.

Concert la Palat: Turneul Național „Melodie, Dor, Magie”
2026-02-24 19:00 - 20:00 | Holul de Onoare – Palatul Culturii din Iași
Complexul Muzeal Național „Moldova” Iași, în parteneriat cu Ateneul Național din Iași organizează un nou Concert la Palat: Turneul Național „Melodie, Dor, Magie”, susținut de Ruxandra Donose și Sergiu Tuhuțiu.
Evenimentul va avea loc marți, 24 februarie 2026, ora 19.00, în Holul de Onoare al Palatului Culturii.
Detalii și bilete, pe site-ul organizatorului principal al acestui eveniment: Ateneul Național din Iași.

„Investiția care crește generații”. 30 de ani de impact în educație în regiunea Moldovei
2026-02-25 17:30 - 19:00
Complexul Muzeal Național „Moldova” Iași, în calitate de partener instituțional al Fundației World Vision România, organizează miercuri, 25 februarie 2026, ora 17.30, evenimentul „Investiția care crește generații”, dedicat impactului educației pe termen lung și celor care aleg să investească, cu responsabilitate și viziune, în viitorul copiilor.
Manifestarea reunește oameni de bine, parteneri, susținători și membri ai comunității, pentru a marca 30 de ani de impact ai World Vision România în regiunea Moldovei, aducând în prim-plan povești reale, exemple concrete de transformare, construite în jurul unei convingeri puternice: sprijinul oferit copiilor și tinerilor din mediul rural se traduce, în timp, în șanse reale la educație, trasee profesionale solide și comunități mai puternice.
„Acest eveniment aniversar este, totodată, un prilej de reflecție asupra responsabilității colective pe care o avem față de copii și tineri, educația fiind un proces pe termen lung care produce efecte durabile atunci când este susținut consecvent și strategic”, subliniază Andrei Apreotesei, manager Palatul Culturii – Complexul Muzeal Național „Moldova” Iași.
De-a lungul celor trei decenii de activitate în Moldova, Fundația World Vision România a contribuit la reducerea abandonului școlar, la creșterea accesului la oportunități educaționale și la formarea unei noi generații de tineri care își pot construi viitorul cu încredere. Rezultatele nu se măsoară doar în cifre, ci în destine schimbate și în comunități care au devenit mai reziliente și mai unite.

Atelier educațional „Portretul de familie - ieri și astăzi”
2026-02-27 10:00 - 11:00
Complexul Muzeal Național „Moldova” Iași, prin Secția Mediere culturală, Proiecte, Marketing, cu sprijinul Muzeului de Artă, lansează un nou atelier de educație muzeală intitulat „Portretul de familie – ieri și astăzi”, desfășurat sub genericul Atelierele DICE, la Palatul Culturii.
Invităm publicul tânăr să descopere, într-o manieră sensibilă și creativă, tema familiei: cum apare în pictura românească a secolului al XIX-lea și cum este ea resimțită și reprezentată astăzi. Atelierul propune o întâlnire între patrimoniul artistic și experiența personală a copiilor, prin observare, dialog și creație plastică.
Pornind de la diverse portrete de familie din secolul al XIX-lea prezente în Galeria de Artă Românească, participanții sunt încurajați să privească atent gesturile, postura personajelor, expresiile și relațiile dintre membrii familiei reprezentați. Activitatea pune accent pe emoție, legături afective și roluri familiale, mai degrabă decât pe analiza academică a operei de artă.
În partea practică a atelierului, copiii sunt invitați să își creeze propriul „portret de familie”, folosind reproduceri-siluetă inspirate din picturile analizate. Activitatea stimulează imaginația, observația, exprimarea emoțională și încrederea în sine, fără presiunea realizării unui desen „perfect”.
„Atelierul este conceput ca un spațiu sigur și cald de exprimare, în care copiii se pot raporta la ideea de familie într-un mod personal, conectându-se totodată cu patrimoniul artistic și cultura vizuală”, afirmă Andrei Apreotesei, manager Platul Culturii – Complexul Muzeal Național „Moldova” Iași.
Atelierul are o durată de aproximativ 90 de minute. Prețul unui bilet este de 20 de lei, iar numărul de participanți este cuprins între minim 5 și maxim 24 de participanți.
Programările se pot face la numărul de telefon 0232.275.979, interior 116 sau prin mesaj privat pe pagina de Facebook Atelierele DICE.
Vă așteptăm cu drag!

„Mărțișor – simbol și tradiție” (ediția a XI-a)
2026-02-27 10:00 - 2026-03-02 19:00 | Iași, Bulevadrul Pietonal „Ștefan cel Mare și Sfânt” – zona de acces dinspre Palatul Culturii
Muzeul Etnografic al Moldovei din cadrul Complexului Muzeal Național „Moldova” Iași este partener în derularea celei de-a XI-a ediții a manifestării „Mărțișor – simbol și tradiție”, organizate de Asociația „ART-Meșteșugurile Prutului” din Iași și Primăria Municipiului Iași.
Evenimentul se desfășoară în perioada 27 februarie – 2 martie 2026, între orele 10.00 și 19.00, pe Bulevardul pietonal „Ștefan cel Mare și Sfânt” (zona de acces dinspre Palatul Culturii), reunind la Iași peste 30 de meșteri populari din diferite zone etnografice din România și Republica Moldova.
„Mărțișorul aduce din nou în mijlocul comunității ieșene meșterii populari, pe care vă invităm să îi susțineți și, totodată, să descoperiți câteva dintre tainele meșteșugului lor, pentru a duce mai departe acest valoros simbol tradițional românesc, inclus în lista Patrimoniului Cultural Imaterial al Umanității – UNESCO”, afirmă Andrei Apreotesei, manager Palatul Culturii – Complexul Muzeal Național „Moldova” Iași.
Asociația „ART-Meșteșugurile Prutului” Iași aniversează, în 2026, împlinirea a 18 ani de activitate dedicată promovării și valorificării meșteșugurilor tradiționale românești. „Primul eveniment organizat sub semnul acestei aniversări este tradiționala manifestare cultural-interactivă dedicată mărțișorului. Invităm publicul să participe la activitățile noastre și să se bucure de atmosfera autentică a începutului de primăvară”, subliniază Silvia Cozmîncă, președinta Asociaţiei „ART-Meşteşugurile Prutului” Iași.
Programul evenimentului cuprinde, alături de expoziția cu vânzare de mărțișoare tradiționale, numeroase demonstrații practice, realizate la stand de către meșterii populari, precum și ateliere de educație muzeală și inițiere în tehnica realizării mărțișorului tradițional, susținute de specialiști ai Muzeul Etnografic al Moldovei.
Parteneri ai acestei ediții sunt, de asemenea, Palatul Copiilor Iași, Asociația Societăților Imobiliare din Moldova (ASIM) și Asociația „Dialog Pentru Dezvoltare” Iași.

Bustul arhitectului Ion D. Berindei la Palatul Culturii din Iași
2026-03-01 | Palatul Culturii Iași – Complexul Muzeal Național „Moldova” Iași
La împlinirea a 155 de ani de la nașterea arhitectului Ion D. Berindei (1871 – 1928), Palatul Culturii din Iași onorează memoria celui care a proiectat și construit acest edificiu simbol al Iașului, prin intermediul unui moment special, în cadrul evenimentului Luna Sculptorilor Români (ediția a VI-a).
Duminică, 1 martie 2026, de la ora 16.30, publicul este invitat să participe la evenimentul de inaugurare a bustului arhitectului Ion D. Berindei, realizat de sculptorul Leontin Păun și amplasat în arcada stângă – aripa de est a Palatului.
„Este esențial să cunoaștem figurile emblematice ale înaintașilor noștri, iar această nouă operă de artă amplasată în spațiul public permite asocierea imediată, dar și simbolică, a personalității arhitectului Ion D. Berindei, cu imaginea sa, cunoscută mai curând din arhive”, afirmă Andrei Apreotesei, manager Palatul Culturii – Complexul Muzeal Național „Moldova” Iași, inițiatorul acestui demers.
Născut la București, pe 28 iunie 1871, Ion D. Berindei a studiat arhitectura la „École de Beaux-Arts” Paris (1891 – 1897), devenind apoi arhitect-șef al Serviciului Tehnic al Ministerului de Interne (1899 – 1901), profesor onorific la Școala de Arte Frumoase de la Bucuresti (1900 – 1906), reprezentant oficial al Guvernului României la Congresul al VIII-lea al Arhitectilor (1908), președinte al Societății Arhitecților Diplomați din România. A proiectat peste 60 de clădiri monumentale, atât instituții publice, cât și reședințe particulare, multe dintre acestea fiind monumente istorice.
Palatul de Justiție și Administrație din Iași, construit între anii 1906 și 1925, după planurile sale – astăzi, Palatul Culturii, sediul Complexului Muzeal Național „Moldova” – se numără printre cele mai importante lucrări din prodigioasa carieră a arhitectului român.
În 1925, Ion D. Berindei, președinte al Societății Arhitecților Diplomați din România, a fost distins cu Ordinul Steaua României în grad de Comandor, acordat de Regele Ferdinand I al României.
Proiectul realizării monumentului dedicat arhitectului Ion D. Berindei este rezultatul colaborării dintre Complexul Muzeal Național „Moldova” Iași, Primăria Municipiului Iași și Ateneul Național din Iași, în cadrul celei de-a VI-a ediții a Lunii Sculptorilor Români, eveniment derulat din acest an sub patronajul Comisiei Naționale a României pentru UNESCO.
Vă așteptăm cu drag!

Evenimentele lunii martie la Palat
2026-03-01 - 2026-03-31 | Palatul Culturii Iași – Complexul Muzeal Național „Moldova” Iași
Incursiunea în expozițiile care pot fi vizitate în spațiile celor patru muzee de la Palatul Culturii – Muzeul de Artă, Muzeul de Istorie a Moldovei, Muzeul Etnografic al Moldovei și Muzeul Științei și Tehnicii „Ștefan Procopiu” din cadrul Complexului Muzeal Național „Moldova” Iași – este completată, în luna martie, cu numeroase activități dedicate atât publicului, cât și specialiștilor.
Vă invităm să descoperiți detalii despre programul lunii martie, pe site-ul www.palatulculturii.ro, în secțiunile Expoziții și Evenimente, precum și pe site-urile instituțiilor partenere.

TRONUL DOMNITORILOR prezentat publicului la Palatul Culturii
2026-03-03 11:00 - 2026-04-03 17:00
Tronul ultimilor Domnitori ai Moldovei, una dintre cele mai valoroase piese aflate în patrimoniul Muzeului de Istorie a Moldovei din Iași, va fi prezentat publicului la Palatul Culturii, începând cu 3 martie 2026, ora 11.00.
Realizat la începutul secolului al XIX-lea, el a fost comandat, cel mai probabil, pentru Palatul domnesc construit între 1802 și 1806 la Iași, pe atunci capitala Moldovei, de către domnitorul Alexandru Moruzi.„Readucerea în fața publicului a Tronului ultimilor Domnitori ai Moldovei reprezintă nu doar valorificarea uneia dintre cele mai importante piese din patrimoniul Muzeul de Istorie a Moldovei, ci și recuperarea unui simbol fundamental al istoriei noastre”, declară Andrei Apreotesei, manager Palatul Culturii – Complexul Muzeal Național „Moldova” Iași.
Tronul, care a aparținut lui Alexandru Moruzi, a fost folosit ulterior de domnitorii care i-au urmat, atât fanarioți, cât și pământeni. Printre cei care s-au așezat pe acest scaun domnesc s-a numărat și Grigore al V-lea Alexandru Ghica, domn al Moldovei între 1849-1853 și 1854-1856, iar ultimul a fost Alexandru Ioan Cuza.
Salvat din incendiul din 1880, care a cauzat distrugerea Palatului Ocârmuirii, tronul a fost păstrat inițial la Primăria Iași, iar din anii ’30 ai secolului trecut a intrat pe rând în colecțiile mai multor instituții muzeale ieșene, unde a făcut obiectul unor intervenții de întreținere a stării sale de conservare reflectând practicile de restaurare specifice epocii. Din 1974, tronul se află în patrimoniul Muzeului de Istorie a Moldovei.
Restaurarea – recent finalizată – a acestei piesei de valoare excepțională a început în martie 2021 și a presupus un amplu și migălos proces desfășurat cu răbdare și grijă pentru fiecare detaliu. Într-o primă etapă, a fost consolidată pelicula policromă, care prezenta numeroase desprinderi, intervenindu-se cu finețe și precizie pentru a stabiliza suprafața fragilizată de trecerea timpului. Cea mai îndelungată și delicată fază a lucrării a constat în îndepărtarea intervențiilor aplicate de-a lungul secolelor – repictări și acoperiri cu bronz – operațiune realizată strat cu strat, care a permis dezvăluirea foiței de aur originale. Prin această muncă atentă și dedicată, specialiștii au reușit să redea tronului ultimilor domnitori ai Moldovei echilibrul estetic și valoarea artistică pe care o merită.
Mai mult decât un obiect de mobilier, acest tron este un martor al unor momente esențiale din istoria Moldovei și a României moderne.Invităm publicul să îl redescopere, începând cu 3 martie 2026, la Palatul Culturii, în Sala „Grigore Alexandru Ghica al V-lea”.

Activitate de învățare cu tineri în cadrul proiectului european „ONE Culture”
2026-03-04 11:00 - 12:30
În contextul participării Complexului Muzeal Național „Moldova” la proiectul Erasmus+ „ONE Culture – Overcoming Nationalism and Extremism through Culture”, la Palatul Culturii în sala de educație muzeală, se va desfășura în data de 4 martie 2026, cu începere de la ora 11.00, o activitate de învățare dedicată tinerilor.
Proiectul, cu o durată totală de 24 luni, este coordonat de European Network of Comics Representatives and Entrepreneurs (ENCRE) din Belgia, iar parteneriatul include în structura sa organizații din alte cinci țări europene: Skill Up Srl din Italia, Cap Ulysse din Franța, Museumsverein Klostertal din Austria, Quiosq din Olanda și Complexul Muzeal Național „Moldova” din România.

Classix Festival: Concert „Love Frequencies” la Palatul Culturii
2026-03-04 19:00 - 20:30 | Holul de Onoare – Palatul Culturii din Iași
Complexul Muzeal Naţional „Moldova” Iași, în calitate de partener, invită publicul la cea de-a VII-a ediție Classix Festival, organizată de Asociația „Industrii Creative”, în perioada 1 – 8 martie 2026.
La Palatul Culturii din Iași, în Holul de Onoare, va avea loc miercuri, 4 martie, de la ora 19.00, Concertul „Love Frequencies”, susținut de Duo Minerva (AT): Johanna Gossner (clarinet) și Damian Keller (acordeon).
Programul cuprinde lucrări de Kurt Weill, Nino Rota, Georges Bizet, Erik Satie, Bart Howard, Django Reinhardt, Fritz Kreisler, Ludwig van Beethoven, Mordechai Gebirtig, Gustav Mahler, Herbert Pixner, alături de compoziții semnate chiar de Johanna Gossner și Damian Keller.
Detalii și bilete: Classix Festival

„În această casă se respectă suroritatea” - instalație artistică participativă la Palatul Culturii
2026-03-08 10:00 - 17:00
Complexul Muzeal Național „Moldova” Iași, în calitate de partener instituțional al Asociației „Femeile se implică”, anunță desfășurarea unui eveniment dedicat solidărității dintre femei, prin intermediul realizării unei instalații artistice participative.
Duminică, 8 martie 2026, începând cu ora 10.00, la Palatul Culturii – Centrul multicultural REVIVE, Sala Mașinilor, publicul este invitat să participe la crearea unei broderii colective cu mesajul „În această casă se respectă suroritatea”, transformând un gest artistic într-un act civic și social de solidaritate. Fiecare participantă contribuie la realizarea literelor mesajului, simbolizând sprijinul, empatia și puterea colectivă între femei, dar și implicarea activă a comunității într-o cauză socială relevantă.
„Prin acest demers ne reafirmăm deschiderea față de inițiativele care aduc comunitatea împreună și transformă patrimoniul cultural într-un spațiu viu al dialogului și implicării civice, iar arta are forța de a face vizibile aceste valori și de a le consolida”, subliniază Andrei Apreotesei, manager Palatul Culturii – Complexul Muzeal Național „Moldova” Iași.
Inițiativa Asociației „Femeile se implică” se înscrie în campania „DEX-ul ARE NEVOIE DE SURORITATE!”, susținută de Asociația Necuvintele, care militează pentru introducerea termenului „suroritate” în Dicționarul Explicativ al Limbii Române. Evenimentul subliniază că suroritatea nu este doar un concept simbolic, ci o formă de rezistență socială într-o societate patriarhală, încurajând solidaritatea între femei și responsabilitatea civică de a recunoaște și susține valori care generează schimbare socială.
Instalația reinterpretează tradiția broderiei și upcycling-ul textil, aducând în prim-plan fețe de masă și mileuri recuperate, care devin simboluri ale memoriei afective și grijei pentru comunitate. Broderia, practicată de femei de mii de ani, devine aici un spațiu de comuniune, în care timpul și efortul fiecăruia construiesc o lucrare colectivă ce reflectă coeziunea socială și implicarea civică.
Lucia Eșanu, cunoscută pentru proiectele sale de upcycling și artă vizuală, valorifică experiențele proiectului Revive în România și Italia, combinând sustenabilitatea cu expresia artistică.
Prin această inițiativă, evenimentul devine un model de participare civică, demonstrând că arta poate fi un instrument de activism, educație socială și consolidare a comunității, susținând recunoașterea oficială a surorității și promovând vizibilitatea puterii colective feminine.

Recital de pian la Palatul Culturii din Iași
2026-03-08 12:00 - 13:30 | Palatul Culturii – Sala „Henri Coandă”
Complexul Muzeal Național „Moldova” Iași, în parteneriat cu Universitatea Națională de Arte „George Enescu” din Iași – Facultatea de Interpretare, Compoziție și Studii Muzicale Teoretice, organizează o nouă întâlnire muzicală: Recital de pian, coordonat de Lect. univ. dr. Ioana Stănescu.
Evenimentul va avea loc duminică, 8 martie 2026, începând cu ora 12.00, în Sala „Henri Coandă”.
„Vă invităm la Palatul Culturii, să vă bucurați de muzică și de primăvară, prin intermediul acestui nou recital, care aduce în prim-plan tineri talentați ai Iașului”, afirmă Andrei Apreotesei, manager Palatul Culturii – Complexul Muzeal Național „Moldova” Iași.
Interpreții acestui recital sunt: Maria Rîznic, Ioana Chiriac, Augustina Andreica, Casandra Artene, Maria Chiselenco, Luca Vulpe și Mihnea Nichifor.
Repertoriul este unul bogat și divers, cuprinzând lucrări din creațiile compozitorilor: J. S. Bach, M. Balakirev, L. van Beethoven, Fr. Chopin, F. Liszt, M. Negrea, M. Ravel și S. Toduță.
La acest eveniment, intrarea este liberă, în limita locurilor disponibile.
Vă așteptăm cu drag!

Concert la Palat: „Povestea soldatului”
2026-03-10 18:30 - 19:30 | Holul de Onoare – Palatul Culturii din Iași
Complexul Muzeal Național „Moldova” Iași, în parteneriat cu Opera Națională Română Iași, invită publicul la un nou eveniment din seria „Concert la Palat”: „Povestea soldatului” de Igor Stravinski, una dintre cele mai originale lucrări de teatru muzical ale secolului XX.
Evenimentul va avea loc marți, 10 martie 2026, de la ora 18.30, în Holul de Onoare al Palatului Culturii.
Dirijor: Bogdan Chiroșcă
Narator: Catălin Sava
Interpretează artiști instrumentiști ai Operei Naționale Române din Iași:
Anca Bîzgu – vioară
Vlăduț Titieanu – contrabas
Silviu Butnaru – clarinet
Dumitru Năstasă – fagot
Marius Roșu Scafaru – trompetă
Aurel Bîzgu – trombon
Cristian Cozma – percuție
Vă invităm să urmăriți detaliile pe site-ul instituției partenere și vă așteptăm cu drag!
Bilete: Opera Națională Română Iași

Recital „Mărțișoare pe portativ” la Muzeul Memorial „Mihail Kogălniceanu”
2026-03-13 15:00 - 16:30 | Muzeul Memorial „Mihail Kogălniceanu” Iași
Complexul Muzeal Național „Moldova” Iași, în parteneriat cu Universitatea Națională de Arte „George Enescu” Iași – Facultatea de Interpretare, Compoziție și Studii Muzicale Teoretice, organizează vineri, 13 martie 2026, începând cu ora 15.00, în Salonul de Muzică al Muzeului Memorial „Mihail Kogălniceanu”, un nou eveniment muzical: „Mărțișoare pe portativ”.
Recitalul vocal-instrumental aduce în prim-plan tineri interpreți ai clasei de canto Prof. univ. dr. Cristina Simionescu Fântână și Cda. drd. Andrei Fermeșanu, într-un program dedicat repertoriului vocal de mare valoare. Evenimentul îi are ca protagoniști pe studenții Elena Corfu, Andreea Dumitran, Roberta Lungu, Marinela Nicola Pahonțea, Giulia Alexia Portariuc, Carina Maria Sandu, Maria Vasilache, Andreea Cătălina Vecliuc și Răzvan Gînju, acompaniați la pian de Conf. univ. dr. Brîndușa Tudor.
„Invităm publicul să se bucure de acest nou eveniment muzical, susținut de exponenți ai noii generații de artiști, în atmosfera de epocă a Muzeului «Kogălniceanu»”, afirmă Andrei Apreotesei, manager Palatul Culturii – Complexul Muzeal Național „Moldova” Iași.
Programul cuprinde lucrări din creația unor compozitori celebri, precum George Frideric Handel, Jean-Baptiste Lully, Wolfgang Amadeus Mozart, Gioachino Rossini, Vincenzo Bellini, Antonín Dvořák, Giacomo Puccini și Sergei Rachmaninoff.
La acest eveniment, intrarea este liberă, în limita locurilor disponibile.
Muzeul Memorial „Mihail Kogălniceanu”, situat în Iași, pe Strada „Mihail Kogălniceanu” nr. 11, poate fi vizitat de vineri până duminică, în intervalul orar 10.00 – 17.00.
Vă așteptăm cu drag!

„Interventions in public space/ Intervenții în spațiul public” la Muzeul „Poni – Cernătescu”
2026-03-13 16:00 - 2026-03-31 17:00 | Muzeul „Poni – Cernătescu”, Str. Mihail Kogălniceanu nr. 7B, Iași, Romania
Complexul Muzeal Național „Moldova” Iași – Muzeul Științei și Tehnicii „Ștefan Procopiu”, în parteneriat cu Universitatea Națională de Arte „George Enescu” din Iași – Facultatea de Arte Vizuale și Design, derulează în perioada 11 – 13 martie la Muzeul ,,Poni Cernătescu” din Iași un proiect artistic inedit: „Interventions in public space/ Intervenții în spațiul public”.
Organizată în cadrul programului de mobilități Erasmus+, activitatea este inițiată de artiștii mexicani rezidenți Kees Ouwens (sculptor) și Carmen Jacobo (ceramist și pictor), coordonatorii proiectului de rezidență artistică internațională “La Coyotera Taller Estudio” din Morelia, Mexic.
Rezultatul cooperării internaționale dintre artiștii menționați și studenții de la specializările Pictură (anul II) și Ceramică (anul III), de la Facultatea de Arte Vizuale și Design din Iași, constă într-o serie de intervenții cromatice abstracte, îmbinate cu frânturi din poeziile Matildei Cugler-Poni, realizate pe coli de hârtie integrate în peisajul grădinii muzeului. Aceste elemente sunt completate de creații de tip instalație, asamblate cu materiale vegetale și necovenționale, în jurul arborilor, dar și fragmente de poezie, în limbile română, spaniolă și olandeză, realizate în cretă, pe aleea de la intrarea în curtea muzeului.
Proiectul vizează extinderea universului cultural, imaginativ și spațial, împletind, într-un mod creativ și inteligent, filonul poetico-științific al profilului muzeal, cu intervenții artistice în cadrul natural.
„Vă invităm să vă bucurați atât de patrimoniu și de istorie, cât și de arta contemporană, descoperind această inedită instalație, care vă întâmpină chiar de la intrarea în grădina Muzeului «Poni-Cernătescu»”, afirmă Andrei Apreotesei, manager Palatul Culturii – Complexul Muzeal Național „Moldova” Iași.
O întâlnire cu artișții implicați în acest proiect va avea loc vineri, 13 martie 2026, începând cu ora 16.00, în Grădina Muzeului „Poni – Cernătescu”.
